
Endurlýsing
Sjúkrarøktarfrøðingur ella heilsurøktari til eldrasambýlið Gøtubrá í Norðragøtu

Vit søkja eftir sjúkrarøktarfrøðingi ella heilsurøktara til eldrasambýlið Gøtubrá. Gøtubrá er í tveimum hæddum og umfatar tvær eindir við 18 plássum tilsamans, 10 á ovaru hæddini og 8 á niðaru. Starvið er á niðaru hædd. Á Gøtubrá arbeiða sjúkrarøktarfrøðingar, heilsurøktarar, heilsuhjálparar, hjálparfólk og reingerðarfólk. Umframt vanligu røktarnormeringina er demenssamskipari ein dag um vikuna, kliniskur sjúkrarøktarfrøðingur tríggjar dagar um vikuna, og ergo- og fysioterapeutar koma regluliga á Gøtubrá.
Dámar tær væl at arbeiða við fólki við demens og fyri at skapa teimum ein góðan og virknan gerandisdag, so er tú møguliga okkara nýggi starvsfelagi.


Starvið 
· Arbeiðstíðin er 32 tímar um vikuna at byrja ½ august 2026
· Arbeiðstíðirnar eru dagvaktir og annað hvørt vikuskifti


Vit vænta at tú
· hevur útbúgving sum sjúkrarøktarfrøðingur/heilsurøktari
· hevur góð samstarvsevni
· hevur vitan og royndir innan demensumsorgan
· hevur góð evni at samskifta í skrift og talu
· skilir og kanst gera teg forstáiligan á føroyskum ella norðurlendskum
· virkar fyri eini persónsrættaðari umsorgan 
· tryggjar sjúkrarøktarfakliga skjalfesting
· hevur evni og áhuga at arbeiða innan heilsustimbran, fyribyrgjan og endurmenning
· dugir at eygleiða og laga virksemið til tørvin hjá borgarum í samstarvi við hann/hana


Vit kunnu bjóða tær
· góða innleiðslu
· eitt spennandi arbeiðspláss
· góðar arbeiðsumstøður og fjølbroyttar avbjóðingar
· gott samstarv við onnur fakfólk 
· regluliga undirvísing í Nánd

Starvsfólk hjá Nánd hava møguleika at venja ókeypis í venjingarhølunum á Miðstøðini í Leirvík ávísar tíðir. 

Starvssetan og løn
Starvið verður sett sambært sáttmála við KAF/Fíggjarmálaráðið og avvarðandi yrkisfelag. 
Áhugað kunnu fáa meira at vita um starvið við at venda sær til Edit Andreasen, deildarleiðara, tlf. 730252 og teldupost edit@eystur.fo 
Umsókn saman við prógvum, tílvísingum v.m. skulu sendast til: nand@eystur.fo ella Nánd, Oyran 2, 512 Norðragøta. Umsóknir skulu vera okkum í hendi í seinasta lagi 22.07.2026 kl. 12.
Meira kann lesast um Nánd her

